**Ministru kabineta noteikumu projekta "Grozījumi Ministru kabineta 2015. gada 16. jūnija noteikumos Nr. 313 "Darbības programmas "Izaugsme un nodarbinātība" 9.2.2. specifiskā atbalsta mērķa "Palielināt kvalitatīvu institucionālai aprūpei alternatīvu sociālo pakalpojumu dzīvesvietā un ģimeniskai videi pietuvinātu pakalpojumu pieejamība personām ar invaliditāti un bērniem" 9.2.2.1. pasākuma "Deinstitucionalizācija" īstenošanas noteikumi""**

**sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |

|  |  |
| --- | --- |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta (turpmāk – MK) noteikumu projekts "Grozījumi Ministru kabineta 2015. gada 16. jūnija noteikumos Nr. 313 "Darbības programmas "Izaugsme un nodarbinātība" 9.2.2. specifiskā atbalsta mērķa "Palielināt kvalitatīvu institucionālai aprūpei alternatīvu sociālo pakalpojumu dzīvesvietā un ģimeniskai videi pietuvinātu pakalpojumu pieejamība personām ar invaliditāti un bērniem" 9.2.2.1. pasākuma "Deinstitucionalizācija" īstenošanas noteikumi"" (turpmāk – MK noteikumu projekts) paredz precizēt 9.2.2. specifiskā atbalsta mērķa "Palielināt kvalitatīvu institucionālai aprūpei alternatīvu sociālo pakalpojumu dzīvesvietā un ģimeniskai videi pietuvinātu pakalpojumu pieejamību personām ar invaliditāti un bērniem" 9.2.2.1. pasākuma "Deinstitucionalizācija" (turpmāk – 9.2.2.1. pasākums) īstenošanas nosacījumus. Tiesību akts stāsies spēkā pēc tā publicēšanas oficiālajā laikrakstā "Latvijas Vēstnesis" – indikatīvi 2018. gada IVceturksnī. |
|  |  |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | MK noteikumu projekts ir izstrādāts saskaņā ar Eiropas Savienības (turpmāk – ES) struktūrfondu un Kohēzijas fonda 2014. – 2020. gada plānošanas perioda vadības likuma 20. panta 6. un 13. punktu, kā arī izpildot MK 2016. gada 29. novembra protokola Nr. 65 18.§ 2. punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | MK noteikumu projekts precizē 9.2.2.1. pasākuma ietvaros sasniedzamos snieguma ietvara uzraudzības rādītājus, kā arī īstenojamo sabiedrībā balstīto sociālo pakalpojumu sniegšanas un kompensācijas nosacījumus.   1. **9.2.2.1.pasākuma snieguma ietvara uzraudzības rādītāju precizēšana.**   MK noteikumu projekts precizē līdz 2018. gada 31. decembrim sasniedzamos snieguma ietvara uzraudzības rādītājus atbilstoši 2018. gada 5. jūlijā Eiropas Komisijas apstiprinātajiem darbības programmas "Izaugsme un nodarbinātība" (turpmāk – DP) grozījumiem Nr. 3[[1]](#footnote-1):  a) snieguma ietvara iznākuma rādītāja "personu ar garīga rakstura traucējumiem skaits, kuras saņem Eiropas Sociālā fonda atbalstītos sociālās aprūpes pakalpojumus dzīvesvietā (arī sociālās rehabilitācijas pakalpojumus)" vērtība tiek samazināta no 630 uz 210. Saskaņā ar plānošanas reģionu iesniegtajām iznākuma rādītāja izpildes prognozēm katrs plānošanas reģions projekta līmenī līdz 2018. gada 31. decembrim plāno sasniegt šādu minētā iznākuma rādītāja vērtību – Rīgas plānošanas reģions – 69, Latgales plānošanas reģions – 38, Vidzemes plānošanas reģions – 30, Kurzemes plānošanas reģions – 36, Zemgales plānošanas reģions –37;  b) snieguma ietvara finanšu rādītāja vērtība tiek samazināta no 16 145 137 *euro* uz 4 031 880 *euro* (par 12 113 257 *euro*). Izmaiņas finanšu rādītāja sasniedzamajā vērtībā veiktas:  1) atbilstoši DP grozījumiem Nr. 3, samazinot finanšu rādītāja vērtību par 9 552 493 *euro* (līdz 6 592 644 *euro*);  2) balstoties uz plānošanas reģionu projektu līdzšinējo izpildi un plānoto finansējuma apguves prognozi līdz 2018. gada beigām, kas savukārt ir pamatota ar sadarbības partneru – pašvaldību sniegto informāciju par iespējām nodrošināt sabiedrībā balstītus sociālos pakalpojumus mērķa grupas personām. Attiecīgi finanšu rādītāja vērtība tiek samazināta vēl par 2 560 764 *euro* (līdz 4 031 880 *euro*). Papildu finanšu rādītāja vērtības samazinājums veikts, izvērtējot 9. prioritārā virziena "Sociālā iekļaušanās un nabadzības apkarošana" (turpmāk – 9. PV) sasniedzamā finanšu rādītāja izmaiņu iespējas starp citiem Labklājības ministrijas pārziņas ES pasākumiem (*detālu informāciju par Labklājības ministrijas pārziņā esošo 9. PV pasākumu snieguma ietvara finanšu rādītāju izmaiņām skat. anotācijas pielikumā*).  Samazinātais snieguma ietvara finanšu rādītājs starp plānošanas reģioniem tiek sadalīts šādi: Rīgas plānošanas reģionam – 993 943 *euro*, Latgales plānošanas reģionam – 657 202 *euro*, Vidzemes plānošanas reģionam – 735 609 *euro*, Kurzemes plānošanas reģionam – 671 840 *euro*, Zemgales plānošanas reģionam – 973 286 *euro*.  Finanšu rādītāja izmaiņas neietekmēs projekta iznākuma un rezultāta rādītāju sasniegšanu.  Ņemot vērā minēto, MK noteikumu projekts paredz precizēt MK noteikumu Nr. 313 4.1. un 4.4. apakšpunktu.   1. **Sociālās aprūpes (turpmāk - aprūpes) pakalpojuma kompensācijas nosacījumu izmaiņas.**   9.2.2.1. pasākuma ietvaros aprūpes pakalpojumu bērniem ar funkcionāliem traucējumiem, kuri dzīvo ģimenēs (turpmāk – bērni ar FT) un kuriem ir izsniegts Veselības un darbspēju ekspertīzes ārstu valsts komisijas atzinums par īpašas kopšanas nepieciešamību var nodrošināt gan uz darba līguma, gan uz uzņēmuma līguma pamata gan fiziskas, gan juridiskas personas. Šobrīd atlīdzības (atalgojuma/darba samaksas) kompensācijas apmērs par aprūpes pakalpojuma sniegšanu jebkurā no līguma formām ir noteikts ar ierobežojumu – minimālās algas apmērā, tas ir – viena aprūpes pakalpojuma stundas samaksa nepārsniedz likmi, kas noteikta valstī kārtējam gadam noteikto minimālo mēneša darba algu dalot ar kārtējā mēneša darba stundu skaitu. Papildus tam, aprūpes pakalpojuma sniedzējam var tikt kompensēti transporta izdevumi nokļūšanai līdz bērna ar FT dzīvesvietai un/vai atpakaļ. Ja darba līguma gadījumā transporta izdevumus un citus papildu izdevumus, piemēram, par aprīkojumu iegādi bērna fiziskospēju attīstībai un kustību apguvei vai sociālās un emocionālās attīstības veicināšanai,aprēķina kā atsevišķu izmaksu pozīciju (atbilstoši MK noteikumu Nr. 313 25.1. apakšpunktam), tad uzņēmuma līguma gadījumos tā pēc līgumslēdzējpušu vienošanās var tikt iekļauta uzņēmuma līguma līgumsummā[[2]](#footnote-2). Izstrādājot minētās MK noteikumu Nr. 313[[3]](#footnote-3) tiesiskā regulējuma normas, Labklājības ministrija balstījās uz pieņēmumu, ka ar aprūpes pakalpojumu nodrošināšanu saistīto izdevumu klāstā noteicošās būs atlīdzības (atalgojuma /darba samaksas) izmaksas, bet pārējie izdevumi veidotu attiecīgi mazāko aprūpes pakalpojuma izmaksu daļu. Vienlaikus Labklājības ministrijas rīcībā ir informācija par gadījumiem, kad bērna ar FT likumiskie pārstāvji izvēlas aprūpes pakalpojuma sniedzēju salīdzinoši īsam laikam (piemēram, 1–2 stundas dienā), ņemot vērā bērna ar FT vecumu un MK noteikumu Nr. 313 noteikto maksimālo pieejamo aprūpes pakalpojuma stundu skaitu nedēļā. Lai piesaistītu aprūpes pakalpojuma sniedzēju uz tik īsu laiku, pašvaldības pamatā slēdz pakalpojuma (uzņēmuma) līgumus ar aprūpes pakalpojuma sniedzējiem. Sniedzot aprūpes pakalpojumu 1-2 stundas nedēļā, transporta izmaksas aprūpes pakalpojuma sniedzējam atsevišķos gadījumos ievērojami pārsniedz aprūpes pakalpojuma sniegšanas (atalgojuma / darba samaksas) izmaksas. Tādējādi ne vienmēr aprūpes pakalpojuma nodrošināšanā tiek ievērots pareizas finanšu vadības princips[[4]](#footnote-4), t.i., jebkura projekta/pakalpojuma darbības ir jāīsteno un jāfinansē saimnieciski (pakalpojums noteiktā laikā un kvalitātē tiek sniegts par labāko (iespējami zemāko) cenu).  Ar MK noteikumu projektu ir paredzēts ierobežot gadījumus, kad netiešie, pastarpinātie izdevumi uzņēmuma līguma gadījumā pārsniedz aprūpes pakalpojuma sniegšanas (atalgojuma/darba samaksas) izmaksas. MK noteikumu projekts paredz, ka kompensāciju par aprūpes pakalpojumu sniegšanu veidos atalgojuma (darba samaksas) izdevumi (stundas likme, kas rēķināta kārtējam gadam noteikto minimālo mēneša darba algu dalot ar kārtējā mēneša darba stundu skaitu) un pārējās izmaksas (netiešās, pastarpinātās), kas nepieciešamas aprūpes pakalpojuma nodrošināšanai (tai skaitā transporta izmaksas). Pārējām aprūpes pakalpojuma izmaksām tiek noteikts ierobežojums – tās nepārsniegs 40 procentus no bruto atalgojuma izmaksām mēnesī. Ierobežojuma noteikšana pārējām aprūpes pakalpojuma izmaksām neparedz paša aprūpes pakalpojuma apjoma samazināšanu, bet gan netiešo, pastarpināto izmaksu ierobežošanu, lai neveidotos situācijas, kad, piemēram, transporta izmaksas ir nesamērīgi augstas salīdzinājumā ar paša aprūpes pakalpojuma (atalgojuma/darba samaksas) izmaksām. Pašvaldībām ir iespēja sava budžeta ietvaros līdzfinansēt izmaksas, kas pārsniedz 9.2.2.1. pasākumā noteikto aprūpes pakalpojuma izmaksu ierobežojumu (atalgojuma un 40 procentu pārējo izmaksu ierobežojums), ja izvēlētais aprūpes pakalpojuma sniedzējsir mērķa grupas personai (bērnam ar FT) irvispiemērotākais, atbilsti MK noteikumu Nr. 313 prasībām un līgumslēdzējpuses (pašvaldība un aprūpes pakalpojuma sniedzējs) par to ir vienojušās.  Ņemot vērā minēto, MK noteikumu projekts paredz precizēt MK noteikumu Nr. 313  25.2. apakšpunktu.  Papildus MK noteikumu projekts paredz precizēt MK noteikumu Nr. 313 22.1.1.3. apakšpunktu, svītrojot no atlīdzības kompensācijas aprēķina atsauci uz skaitu, t.i., vienu mērķa grupas personu – bērnu ar FT. Minētais tehniskais precizējums veikts, ņemot vērā MK noteikumu Nr.313 44. punkta nosacījumus, ka, ja aprūpes pakalpojuma sniedzējs ir fiziska persona, tā var vienlaikus sniegt pakalpojumu ne vairāk kā četriem bērniem ar FT. Neveicot precizējumus MK noteikumu Nr.313 22.1.1.3. apakšpunktā, kompensācijas apmēru var interpretēt arī tādējādi, ka tas tiek rēķināts par katru bērnu, gadījumos, ja pakalpojuma sniedzējs aprūpes pakalpoju sniedz vairākiem bērniem vienlaikus (piemēram, trīs bērniem). Šajā gadījumā šī brīža MK noteikumu regulējums pieļauj atlīdzības kompensācijas apmēru rēķināt par sniegto pakalpojumu trīs bērniem (un tas veidotu trīskāršu apmēru). Ierosinātie precizējumi ļaus nodrošināt, ka atalgojuma izmaksu kompensācija nepārsniegs kārtējam gadam valstī noteikto minimālās mēneša darba algas apmēru, ko aprēķina proporcionāli sniegtajam aprūpes pakalpojuma stundu skaitam mēnesī neatkarīgi, vai pakalpojums tiek sniegts vienam vai četriem bērniem ar FT.   1. **Izmaiņas sociālās rehabilitācijas pakalpojumu nodrošināšanas nosacījumos bērniem ar FT, kuri pakalpojumu saņemšanas brīdī kļūst pilngadīgi, vai kuriem netiek noteikta atkārtota invaliditāte.**   9.2.2.1. pasākuma ietvaros sociālās rehabilitācijas pakalpojumus var saņemt bērni ar FT (ja tas ir noteikts bērna ar FT individuālajā sociālās aprūpes vai sociālās rehabilitācijas plānā (turpmāk – atbalsta plāns)) un viņu likumiskie pārstāvji vai audžuģimenes. Ņemot vērā ieilgušo 9.2.2.1. pasākuma plānošanas fāzi[[5]](#footnote-5), Labklājības ministrija jau iepriekš veica grozījumus MK noteikumos Nr. 313, nosakot labvēlīgu normu tiem bērniem ar FT, kuri izvērtēšanas laikā ir bijuši nepilngadīgi, bet nepieciešamo pakalpojumu saņemšanas laikā sasniedz 18 gadu vecumu. Ar MK noteikumu Nr. 313 grozījumiem (MK noteikumi Nr. 755[[6]](#footnote-6)) tika noteikts, ka bērniem ar FT, kuri pakalpojuma laikā kļūst pilngadīgi, kā arī viņu likumiskajiem pārstāvjiem vai audžuģimenei, ir tiesības pabeigt atbalsta plānā noteikto sociālās rehabilitācijas pakalpojumu izmantošanu.  Taču pasākuma projektu īstenošanas laikā Labklājības ministrija ir saņēmusi informāciju, ka vairākos gadījumos dažādu iemeslu dēļ nav uzsākta atbalsta plānos noteikto sociālās rehabilitācijas pakalpojumu sniegšana, kā rezultātā bērniem ar FT, kuri sasnieguši pilngadību jeb 18 gadu vecumu , no viņiem neatkarīgu iemeslu dēļ nav bijis iespējams atbilstoši MK noteikumiem Nr. 313 pabeigt pakalpojumu saņemšanu, jo to saņemšana vienkārši vēl nav uzsākta. Kā iemeslus var minēt: atbilstošas infrastruktūras trūkumu, reģistrētu pakalpojuma sniedzēju trūkumu vai pakalpojumu sniedzēju nepietiekošu kapacitāti, kādēļ pie pakalpojuma sniedzēja ir izveidojusies rinda, neveiksmīgu vai ieilgušu pakalpojumu iepirkuma procedūru, neefektīvu komunikāciju starp pašvaldības sociālo dienestu un bērna ar FT likumiskajiem pārstāvjiem vai audžuģimeni. Tādējādi, lai nodrošinātu vienlīdzīgu pieeju visiem bērniem ar FT saņemt atbalsta plāna paredzēto pakalpojumu 12 mēnešu periodā pēc pilngadības sasniegšanas un lai nodrošinātu skaidru un vienotu izpratni par MK noteikumos Nr. 313 iekļautajām tiesiskā regulējuma normām, nepieciešams noteikt, ka bērns ar FT, kurš sasniedzis 18 gadu vecumu, 12 mēnešu laikā var izmantot atbalsta plānā ietvertos sociālās rehabilitācijas pakalpojumus, savukārt viņa likumiskie pārstāvji un audžuģimene attiecīgi 12 mēnešu laikā var izmantot viņiem paredzētos sociālās rehabilitācijas pakalpojumus (MK noteikumu Nr. 313 42.3.2. apakšpunkts). Šāds precizējums dos iespēju uzsākt pakalpojumu saņemšanu arī tad, kad izvērtēšana tika veikta līdz bērna ar FT pilngadībai, bet dažādu iemeslu dēļ pašu sociālās rehabilitācijas pakalpojumu sniegšanu var uzsākt tikai tad, kad bērns ar FT jau sasniedzis 18 gadu vecumu.  Minētais nosacījums attiektos arī uz gadījumiem, kad bērnam ar FT netiek atkārtoti noteikta invaliditāte vai, arī netiek noteikta invaliditāte, sasniedzot 18 gadu vecumu *(kā tas jau šobrīd ir noteikts MK noteikumu Nr.313 42.1.punktā*) atbilstoši tiesiskajam regulējumam invaliditātes jomā[[7]](#footnote-7) (t.i., pilngadīgām personām ir citi invaliditātes noteikšanas kritēriji kā bērniem).  Ņemot vērā minēto, MK noteikumu projekts paredz precizēt MK noteikumu Nr. 313 42.1 punktu.   1. **Transporta izdevumu kompensēšanas nosacījumu izmaiņas, nodrošinot īslaicīgās sociālās aprūpes pakalpojumu jeb "atelpas brīža" pakalpojumu.**   MK noteikumu Nr. 313 pašreizējā redakcijā ir noteikts, ka gadījumos, ka bērna ar FT likumiskie pārstāvji vai audžuģimene paši ir nogādājuši bērnu uz "atelpas brīža" pakalpojuma sniegšanas vietu, transporta izmaksas apliecinošo dokumentāciju iesniedz pašvaldībai. Savukārt pašvaldība tos iesniedz kompensācijas saņemšanai sadarbības partnerim – plānošanas reģionam. Tikai pēc kompensācijas saņemšanas no plānošanas reģiona, pašvaldība var atmaksāt bērna ar FT likumiskajiem pārstāvjiem vai audžuģimenei iepriekš veiktos transporta izdevumus. Vairāki projektu sadarbības partneri – pašvaldības, lai veicinātu bērnu ar FT likumisko pārstāvju vai audžuģimeņu iesaisti 9.2.2.1. pasākuma projektā, ir ierosinājušas šo ierobežojumu atcelt un likumiskajiem pārstāvjiem, vai audžuģimenēm radušos transporta izdevumus par bērna ar FT nogādāšanu uz "atelpas brīža" pakalpojuma sniegšanas vietu un atpakaļ kompensēt uzreiz pēc izdevumu rašanās, nevis tikai tad, kad pašvaldības ir saņēmušas kompensāciju par minētajiem izdevumiem no plānošanas reģiona.  Ņemot vērā iepriekšminēto, MK noteikumu projekts paredz precizēt MK noteikumu Nr. 313 47. punktu.     1. **Īslaicīgās sociālās aprūpes pakalpojuma jeb "atelpas brīža" pilngadīgām personām ar GRT nodrošināšanas kompensācijas izmaiņas.**   Šobrīd pašvaldības par pilngadīgām personām ar GRT nodrošinātajiem sabiedrībā balstītajiem sociālajiem pakalpojumiem kompensāciju saņem saskaņā ar vienas vienības izmaksu metodiku (turpmāk – VVI metodika), kurā noteikts, ka īslaicīgās sociālās aprūpes pakalpojumam jeb "atelpas brīdim" (turpmāk – "atelpas brīdis") personām ar GRT kompensējamās izmaksas ir 18,81 *euro* diennaktī. Atbilstoši VVI metodikā noteiktajam noteiktās summas ietvaros ir jānodrošina mērķa grupas personu četrreizēja ēdināšana diennaktī par 1.84 *euro.* Arī atalgojums "atelpas brīža" pakalpojuma darbiniekiem par diennakts personu ar GRT uzraudzību ir salīdzinoši zemāks nekā, piemēram, darbiniekiem dienas aprūpes centra pakalpojumā, kur uzraudzība tiek nodrošināta tikai 8 – 9 stundas dienā. Uzsākot "atelpas brīža" personām ar GRT pakalpojuma sniegšanu, vairākos plānošanas reģionos tika secināts, ka faktiskās pakalpojuma sniegšanas izmaksas pašvaldībām ir ievērojami augstākas nekā VVI metodikā noteikts un vairāk ir pielīdzināmas "atelpas brīža" pakalpojuma, kas tiek nodrošināts bērniem ar FT, faktiskajām izmaksām. To apliecina arī plānošanas reģionu veiktā cenu aptauja par "atelpas brīža" personām ar GRT nodrošināšanu, kur, piemēram, gan biedrība "Cerību spārni", gan nodibinājums "Fonds "Iespēju tilts"" piedāvā minēto pakalpojumu nodrošināt par 42 *euro* diennaktī.  Starpība starp VVI metodikā norādīto un minēto pakalpojuma sniedzēju piedāvāto "atelpas brīža" personām ar GRT cenrādi varētu būt izveidojusies tādēļ, ka VVI metodikā izcenojums tika noteikts, pamatojoties uz valsts sociālās aprūpes centru "Vidzeme" un "Zemgale" sniegto informāciju par sniegto pakalpojumu 2014., 2015. un 2016. gadā. Valsts informācijas sistēmā "Sociālo pakalpojumu sniedzēju reģistrs" šobrīd ir reģistrēti 12 "atelpas brīža" personām ar GRT pakalpojuma sniedzēji, no tiem sniedzējiem 3 ir nevalstiskās organizācijas, 3 ilgstošas sociālās aprūpes un sociālās rehabilitācijas institūcijas, 5 slimnīcas un 1 sabiedrība ar ierobežotu atbildību. Pēc pakalpojumu sniedzēju tīmekļu vietnēs pieejamās informācijas var secināt, ka ne visi reģistrētie "atelpas brīža" personām ar GRT pakalpojumu sniedzēji reāli piedāvā šī pakalpojuma sniegšanu. Savukārt tīmekļu vietnēs un apstiprinātajos pakalpojumu cenrāžos pieejamā informācija liecina, ka ārstniecības iestāžu sniegtā "atelpas brīža" pakalpojuma cenas ir robežās no 15 līdz 35 *euro*, bet ilgstošas sociālās aprūpes un sociālās rehabilitācijas pakalpojum institūcijā sniedzēju "atelpas brīža" pakalpojuma cenas ir robežās no 17 līdz 25,38 *euro*. Cena pakalpojuma sniedzējam, kas "atelpas brīža" pakalpojumu personām ar GRT nodrošina paralēli diennakts aprūpes pakalpojumam (kā ārstniecības iestādes vai ilgstošas sociālās aprūpes un sociālās rehabilitācijas institūcijās), varētu būt atšķirīga no pakalpojumu sniedzējiem, kam "atelpas brīža" pakalpojums konkrētajā pakalpojuma sniegšanas vietā ir vienīgais pakalpojums vai kopā ar dienas aprūpes vai rehabilitācijas pakalpojumiem ("Cerību spārni", "Fonds "Iespēju tilts""). Tomēr vienlaikus jāatzīmē, ka nav pieejami vēsturiskie dati par pakalpojuma sniegšanas cenām par iepriekšējos trīs gados biedrību sniegtajiem pakalpojumiem (biedrībai "Cerību spārni" atelpas brīža pakalpojums reģistrēts 2016. gada jūlijā, bet nodibinājums "Fonds "Iespēju tilts" – 2017. gada maijā), ko varētu ņemt vērā un izmantot, lai pārskatītu pakalpojuma izmaksu likmi VVI metodikā.  Tāpēc kā alternatīvs risinājums ir "atelpas brīža" personām ar GRT pakalpojumu izslēgšana no VVI metodikas un turpmāk 9.2.2.1. pasākuma ietvaros minētā pakalpojuma izmaksu kompensēšanu pašvaldībām noteikt saskaņā ar faktiskajām izmaksām, nosakot izmaksu ierobežojumu – 42 *euro*. Lai pašvaldības saņemtu kompensāciju par "atelpas brīža" personām ar GRT pakalpojuma nodrošināšanu, tām būs jāuzrāda informācija par pakalpojuma cenu no apstiprināta cenrāža (gadījumos, ja pakalpojumu nodrošinās pašvaldības izveidots pakalpojuma sniedzējs) vai arī iepirkumu dokumentācija.  Izmaksu starpība, kas veidosies starp iepriekš "atelpas brīža" pakalpojumam plānoto finansējumu un nepieciešamo finansējumu pēc MK noteikumu projekta spēkā stāšanās, tiks segta no 9.2.2.1. pasākuma projektiem pieejamā sabiedrībā balstītu sociālo pakalpojumu sniegšanai paredzētā finansējuma. Ņemot vērā, ka sabiedrībā balstītu sociālo pakalpojumu sniegšanas fāze vēl joprojām ir vērtējama kā zemas intensitātes un arīturpmākais pakalpojumu sniegšanas temps lielā mērā ir atkarīgs no 9.3.1.1. pasākuma ieguldījumiem, kas vēl nav uzsākti, un attiecīgi ietekmē 9.2.2.1. pasākuma pakalpojuma sniegšanas fāzi un finansējuma izlietojumu, finansējums plānošanas reģionu projektos ir pietiekams, lai segtu "atelpas brīža" pakalpojuma izmaksu pieauguma starpību.  Ņemot vērā minēto, MK noteikumu projekts paredz precizēt MK noteikumu Nr. 313 24.2. un 52.1. apakšpunktu, kā arī Labklājības ministrija paralēli MK noteikumu Nr. 313 grozījumiem ir uzsākusi darbu pie VVI metodikas grozījumiem, svītrojot no tur iekļautā pakalpojuma klāsta "atelpas brīža" pakalpojumu, lai pēc MK noteikumu projekta spēkā stāšanās nostiprinātu izmaiņas arī VVI metodikā.  **6. Atbalstāmās darbības un Sociālo pakalpojumu attīstības padomes pienākumu precizējums.**  Atbilstoši MK noteikumiem Nr. 313 plānošanas reģionu deinstitucionalizācijas plānus (turpmāk – DI plānus) izstrādā finansējuma saņēmēji – plānošanas reģioni, nepieciešamības gadījumā piesaistot pakalpojuma sniedzēju. Lai gan uz MK noteikumu projekta izstrādes brīdi ir apstiprināti Vidzemes, Zemgales un Latgales plānošanas reģionu DI plāni, savukārt Kurzemes un Rīgas plānošanas reģiona DI plāni ir apstiprināti ar nosacījumiem, Labklājības ministrija ir saņēmusi informāciju no atsevišķam pašvaldībām, ka tās varētu mainīt DI plānā iekļauto pašvaldības sabiedrībā balstītu sociālo pakalpojumu infrastruktūras risinājumu (piemēram, aizstāt vienu infrastruktūras objektu ar citu). Infrastruktūras objektu nomaiņa nav atbalstāma bez attiecīgu grozījumu veikšanas attiecīgā plānošanas reģiona DI plānā. Līdz ar to Labklājības ministrijas ieskatā grozījumi DI plānos būtu atbalstāmi situācijās, kad pašvaldībai tehnisku, ekonomisku vai citu apstākļu dēļ tiešām ir jāveic izmaiņas savos jau iepriekš pieņemtajos lēmumos par infrastruktūras objektiem, kuros izveidojamas sabiedrībā balstītu sociālo pakalpojumu sniegšanas vietas. Piemēram, uzsākot infrastruktūras izveidi sākotnēji plānotajā ēkā (objektā), tiek secināts, ka ēka ir neapmierinošā tehniskajā stāvoklī, ko nevarēja iepriekš paredzēt un trūkumu novēršanai nepieciešams vairāk finanšu līdzekļu nekā plānots piesaistīt projektā, vai šis infrastruktūras objekts ir jāaizstāj ar citu infrastruktūras objektu, kurā ir iespējams veikt sabiedrībā balstītu sociālo pakalpojumu vietu izveidi. Tāpat grozījumi DI plānos varētu tikt citu objektīvu apstākļu dēļ, piemēram, kādā no pašvaldībām ievērojami samazinās ārpusģimenes aprūpē esošos bērnu vai citas DI mērķa grupas personu skaits, kā rezultātā sākotnējo sabiedrībā balstītu sociālo pakalpojumu infrastruktūras risinājumu vairs nav iespējams īstenot un par pašvaldības piedāvātajām un plānošanas reģiona DI plānā iestrādātajām izmaiņām būtu jālemj Sociālo pakalpojumu attīstības padomei (turpmāk – SPAP). Ja atbilstoši DI plānu saturam mainās kopējais finansējuma un/vai rādītāju apjoms 9.3.1.1. pasākuma[[8]](#footnote-8) pirmās atlases kārtas ietvaros, šādas izmaiņas skata Vides aizsardzības un reģionālās attīstības ministrijas izveidotajā Reģionālās attīstības koordinācijas padomē un lemj par nepieciešamību ierosināt grozījumus tiesību aktā par integrēto teritoriālo investīciju specifisko atbalsta mērķu finansējuma kopējo apjomu katram nacionālās nozīmes attīstības centram un kopējiem rezultatīvajiem rādītājiem nacionālās nozīmes attīstības centru grupai.  Ar MK noteikumu projektu tiek papildināta 9.2.2.1. pasākuma atbalstāmā darbība "Plānošanas reģionu DI plānu izstrāde" arī ar DI plānu grozījumu izstrādi, kurus varēs veikt plānošanas reģions, vai tā piesaistīts pakalpojumu sniedzējs, kā arī papildināti SPAP pienākumi, paredzot, ka SPAP apstiprinās arī DI plānu grozījumus. Ņemot vērā minēto, MK noteikumu projekts precizē MK noteikumu Nr.313 20.2. un 30.2. apakšpunktu. |
| 3. | Projekta izstrādē iesaistītās institūcijas un publiskas kapitālsabiedrības | Labklājības ministrija |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | 1) pilngadīgas personas ar GRT, kuras saņem valsts finansētus ilgstošas sociālās aprūpes un sociālās rehabilitācijas institūciju pakalpojumus un pasākuma īstenošanas laikā pāriet uz dzīvi sabiedrībā, kā arī pilngadīgas personas ar GRT, kuras potenciāli var nonākt valsts ilgstošas aprūpes institūcijā un kurām ir noteikta smaga vai ļoti smaga invaliditāte (I vai II invaliditātes grupa);  2) bērni ar FT, kuriem ir noteikta invaliditāte un kuri dzīvo ģimenēs, un viņu likumiskie pārstāvji vai audžuģimenes |
| 2. | Tiesiskā regulējuma ietekme uz tautsaimniecību un administratīvo slogu | MK noteikumu projekts neietekmē tautsaimniecības jomas, bet sniedz pozitīvu ietekmi sabiedrības mērķa grupām – pilngadīgām personām ar GRT un bērniem ar FT, jo ierosinātās izmaiņas sabiedrībā balstīto sociālo pakalpojumu nodrošināšanas nosacījumos palielina minēto pakalpojumu sniegšanas iespējas plašākam mērķa grupas personu lokam. Attiecībā uz bērniem ar FT pozitīvu ietekmi sniegs izmaiņas, kas noteiktas MK noteikumu projekta 6. punktā (detālāk skat. anotācijas I sadaļas 2. punkta 2. apakšpunktā "Sociālās aprūpes pakalpojuma kompensācijas nosacījumu izmaiņas") un 8. punktā (detālāk skat. anotācijas I sadaļas 2. punkta 3. apakšpunktā "Izmaiņas sociālās rehabilitācijas pakalpojumu nodrošināšanas nosacījumos bērniem ar FT, kuri pakalpojumu saņemšanas brīdī kļūst pilngadīgi, vai kuriem netiek noteiktaatkārtota invaliditāte"). Savukārt pilngadīgām personām ar GRT pozitīvu ietekmi sniegs izmaiņas, kas noteiktas MK noteikumu projekta 5. punktā (detālāk skat. anotācijas I sadaļas 2. punkta 5. apakšpunktā "Īslaicīgās sociālās aprūpes pakalpojuma jeb "atelpas brīža" pilngadīgām personām ar GRT nodrošināšanas kompensācijas izmaiņas").Labklājības ministrijai kā atbildīgajai iestādei nepieciešams veikt grozījumus VVI metodikā. Savukārt 9.2.2.1. pasākuma finansējuma saņēmējiem – plānošanas reģioniem būs jāsagatavo un jāiesniedz sadarbības iestādei projekta grozījumus, jo šobrīd visu piecu plānošanas reģionu projektos īslaicīgās sociālās aprūpes pakalpojuma pilngadīgām personām ar GRT jeb "atelpas brīža" izmaksas ir iekļautas izdevumu pozīcijā, kur piemēro VVI metodiku. |
| 3. | Administratīvo izmaksu monetārs novērtējums | Administratīvais slogs finansējuma saņēmējam.  C = (f \* l) \* (n \* b), kur:  f - balstoties uz vidējo stundas tarifu likmi projektu administrēšanā iesaistītajam personālam (projektu vadītājs, grāmatvedis) - 8,15 *euro*;  l – indikatīvi 4 stundas izmainīto datu ievadei, pārbaudei, apstiprināšanai;  n – finansējuma saņēmējam projekta grozījumi jāsniedz sadarbības iestādei (t.i., viena vienība);  b – finansējuma saņēmējs projekta grozījumi jāiesniedz sadarbības iestādei vienu reizi.  163 *euro* = (8,15\*4)\*(5\*1) |
| 4. | Atbilstības izmaksu monetārs novērtējums | MK noteikumu projekts šo jomu neskar |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| MK noteikumu projekts šo jomu neskar |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Saistītie tiesību aktu projekti | MK noteikumu projekts šo jomu neskar |
| 2. | Atbildīgā institūcija | Labklājības ministrija |
| 3. | Cita informācija | Nav |

|  |  |  |
| --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | |
| 1. | Saistības pret Eiropas Savienību | MK noteikumu projekts šo jomu neskar |
| 2. | Citas starptautiskās saistības | MK noteikumu projekts šo jomu neskar |
| 3. | Cita informācija | MK noteikumu projekts šo jomu neskar |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | MK noteikumu projekts šo jomu neskar. |
| 2. | Sabiedrības līdzdalība projekta izstrādē | Sabiedrība tika aicināta līdzdarboties MK noteikumu projekta izstrādē, ievietojot MK noteikumu projektu tīmekļvietnē www.lm.gov.lv un aicinot no 2018. gada 6. jūnija līdz 2018. gada 20. jūnijam sabiedrības pārstāvjus:  1) rakstiski sniegt viedokli par MK projektu tā izstrādes stadijā – nosūtot uz elektronisko pasta adresi: atbildiga.iestade@lm.gov.lv;  2) klātienē. |
| 3. | Sabiedrības līdzdalības rezultāti | MK noteikumu projekta izstrādē netika iesniegts neviens viedoklis par dokumentu izstrādes stadijā, kā arī neviens sabiedrības loceklis neizrādīja interesi iesaistīties diskusiju grupās, forumos un citās līdzdalības aktivitātēs. |
| 4. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | ES struktūrfondu un Kohēzijas fondu vadībā iesaistītās atbildīgās iestādes funkcijas pilda Labklājības ministrija, sadarbības iestādes funkcijas – Centrālā finanšu un līgumu aģentūra. Projekta finansējuma saņēmēji – plānošanas reģioni. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | MK noteikumu projekts šo jomu neskar. |
| 3. | Cita informācija | Nav |

Labklājības ministrs Jānis Reirs

Vjakse 67021641

Ilga.Vjakse@lmgov.lv

Pielikums

Labklājības ministrijas priekšlikums snieguma ietvara finanšu rādītāju izmaiņām Eiropas Sociālā fonda 9. prioritārā virziena ietvaros īstenotajiem projektiem

|  |  |  |  |  |
| --- | --- | --- | --- | --- |
| SAM Nr. | SAM/pasākuma nosaukums | Šobrīd SI finanšu mērķis katram SAM/pasākumam, kas paredzēts MK noteikumos, EUR | Katram SAM/pasākumam ar DP grozījumiem Nr. 3 un papildu izmaiņām paredzētais finanšu mērķis | SI finanšu mērķis prioritārā virziena ietvaros ar DP grozījumiem Nr. 3 un papildu izmaiņām |
| 1 | 2 | 3 | 4 | 5 |
| 9.1.1.1. | Subsidētās darba vietas nelabvēlīgākā situācijā esošiem bezdarbniekiem | 11 367 841 | 14 870 313 | F 16 34 725 121 |
| 9.1.1.2. | Ilgstošo bezdarbnieku aktivizācijas pasākumi | 12 826 513 | 10 390 587 |
| 9.1.1.3. | Atbalsts sociālajai uzņēmējdarbībai | 6 919 284 | 1 114 247 |
| 9.2.1.1. | Profesionāla sociālā darba attīstība pašvaldībās | 2 564 291 | 1 181 353 |
| 9.2.1.2. | Iekļaujoša darba tirgus un nabadzības risku pētījumi un monitorings | 313 188 | 269 990 |
| 9.2.1.3. | Darbs ar bērniem ar saskarsmes grūtībām un uzvedības traucējumiem, un ar vardarbības ģimenē gadījumiem | 586 934 | 586 934 |
| 9.2.2.1. | Deinstitucionalizācija | 16 145 137 | 4 031 880 |
| 9.2.2.2. | Sociālo pakalpojumu atbalsta sistēmas pilnveide | 827 238 | 350 658 |
| 9.1.4.1. | Profesionālā rehabilitācija | 545 837 | 545 837 |
| 9.1.4.2. | Funkcionēšanas novērtēšanas un asistīvo tehnoloģiju (tehnisko palīglīdzekļu) apmaiņas sistēmas izveide un ieviešana | 436 679 | 156 573 |
| 9.1.4.3. | Invaliditātes ekspertīzes pakalpojuma kvalitātes uzlabošana | 95 417 | 95 417 |
| 9.1.4.4. | Dažādību veicināšana (diskriminācijas novēršana) | 2 430 894 | 1 131 332 |

1. DP grozījumu Nr. 3 saskaņošanu Eiropas Savienības struktūrfondu un Kohēzijas fonda uzraudzības komiteja (turpmāk – UK) izsludināja rakstiskajā procedūrā 2017. gada 29. decembrī, bet lēmums par DP grozījumu saskaņošanu tika pieņemts 2018. gada 25. janvārī. Nacionālā līmenī DP grozījumi Nr. 3 apstiprināti ar MK 2018. gada 26. februāra rīkojumu Nr. 69 "Grozījumi Eiropas Savienības struktūrfondu un Kohēzijas fonda 2014.–2020. gada plānošanas perioda darbības programmā "Izaugsme un nodarbinātība"". Informācija par minēto grozījumu saskaņošanu un lēmuma pieņemšanu, kā arī izziņa ir pieejama UK dokumentu e-portfelī: <https://komitejas.esfondi.lv/RP/_layouts/15/WopiFrame.aspx?sourcedoc=/RP/Koplietojamie%20dokumenti/Izzina_ar_priekslikumiem_VI_DP_groz_3_gala_25012018.doc&action=default> .

   Detalizētu grozījumu pamatojumu LM pasākumiem, tostarp, 9.2.2.1. pasākumam, skat. izziņas 34. punktā. [↑](#footnote-ref-1)
2. Vairāk – MK noteikumu Nr. 755 anotācijā 10.-11. lpp. Skat. <http://ejuz.lv/k25> [↑](#footnote-ref-2)
3. Ministru kabineta 2015. gada 16. jūnija noteikumi Nr. 313 "Darbības programmas "Izaugsme un nodarbinātība" 9.2.2. specifiskā atbalsta mērķa "Palielināt kvalitatīvu institucionālai aprūpei alternatīvu sociālo pakalpojumu dzīvesvietā un ģimeniskai videi pietuvinātu pakalpojumu pieejamību personām ar invaliditāti un bērniem" 9.2.2.1. pasākuma "Deinstitucionalizācija" īstenošanas noteikumi" (turpmāk – MK noteikumi Nr. 313) [↑](#footnote-ref-3)
4. Eiropas Parlamenta un Padomes Regulas (ES) Nr. 1303/2013 (2013. gada 17. decembris), ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr. 1083/2006 4.panta 8.punkts un Eiropas Parlamenta un Padomes Regulas (ES, EURATOM) Nr. 966/2012 (2012. gada 25. oktobris) par finanšu noteikumiem, ko piemēro Savienības vispārējam budžetam, un par Padomes Regulas (EK, Euratom) Nr. 1605/2002 atcelšanu 30.panta 1. un 2.punkts [↑](#footnote-ref-4)
5. plānošanas fāzē tika veikta mērķa grupas personu individuālo vajadzību izvērtēšana un izstrādāti atbalsta plāni, kur tika noteikts, kādi pakalpojumi mērķa grupas personai ir nepieciešami, kā arī DI plānu izstrāde. [↑](#footnote-ref-5)
6. Ministru kabineta 2016. gada 29. novembra noteikumi Nr. 755 "Grozījumi Ministru kabineta 2015. gada 16. jūnija noteikumos Nr. 313 "Darbības programmas "Izaugsme un nodarbinātība" 9.2.2. specifiskā atbalsta mērķa "Palielināt kvalitatīvu institucionālai aprūpei alternatīvu sociālo pakalpojumu dzīvesvietā un ģimeniskai videi pietuvinātu pakalpojumu pieejamību personām ar invaliditāti un bērniem" 9.2.2.1. pasākuma "Deinstitucionalizācija" īstenošanas noteikumi" (turpmāk – MK noteikumi Nr. 755) [↑](#footnote-ref-6)
7. Invaliditātes likums, Ministru kabineta 2014. gada 23. decembra noteikumi Nr. 805 "Noteikumi par prognozējamas invaliditātes, invaliditātes un darbspēju zaudējuma noteikšanas kritērijiem, termiņiem un kārtību" [↑](#footnote-ref-7)
8. Darbības programmas "Izaugsme un nodarbinātība" 9.3.1. specifiskā atbalsta mērķa "Attīstīt pakalpojumu infrastruktūru bērnu aprūpei ģimeniskā vidē un personu ar invaliditāti neatkarīgai dzīvei un integrācijai sabiedrībā" 9.3.1.1. pasākums "Pakalpojumu infrastruktūras attīstība deinstitucionalizācijas plānu īstenošanai" (turpmāk – 9.3.1.1. pasākums) [↑](#footnote-ref-8)